

**ALŪKSNES NOVADA PAŠVALDĪBAS DOME**

reģistrācijas numurs 90000018622

DĀRZA IELĀ 11, ALŪKSNĒ, ALŪKSNES NOVADĀ, LV – 4301, TĀLRUNIS 64381496,

E-PASTS: dome@aluksne.lv

A/S „SEB banka”, KODS: UNLALV2X, KONTS Nr.LV58UNLA0025004130335

Alūksnē

2022. gada 29. septembrī  **NOTEIKUMI Nr.4/2022**

**APSTIPRINĀTI**

ar Alūksnes novada pašvaldības domes

29.09.2022. lēmumu Nr. 354

(protokols Nr.22, 16. punkts)

**GROZĪJUMI**

ar Alūksnes novada pašvaldības domes

28.09.2023. lēmumu Nr.284

(protokols Nr.12, 12. punkts)

ar Alūksnes novada pašvaldības domes

26.09.2024. lēmumu Nr.291

(protokols Nr.15, 34. punkts)

**Kārtība, kādā sadala valsts budžeta mērķdotāciju Alūksnes novada pašvaldības**

**vispārējās izglītības iestādēm pedagogu darba samaksai**

**I. Vispārīgie noteikumi**

1. Noteikumi “Kārtība, kādā sadala valsts budžeta mērķdotāciju Alūksnes novada pašvaldības vispārējās izglītības iestādēm pedagogu darba samaksai” (turpmāk – noteikumi) nosaka kārtību, kādā sadala valsts budžeta mērķdotāciju (turpmāk – mērķdotācija) Alūksnes novada pašvaldības izglītības iestādēm bērnu līdz piecu gadu vecumam speciālās pirmsskolas izglītības programmās un bērnu no piecu gadu vecuma apmācībā nodarbināto pedagogu, pamatizglītības un vispārējās vidējās izglītības iestāžu pedagogu darba samaksai un valsts sociālās apdrošināšanas obligātajām iemaksām (turpmāk – VSAOI).
2. Mērķdotācijas apmērs pedagogu darba samaksai un VSAOI tiek noteikts ik gadu saskaņā ar likumu par valsts budžetu attiecīgajam gadam.
3. Ja Izglītības un zinātnes ministrija, aprēķinot mērķdotācijas apmēru, samazina to, piemērojot Alūksnes novada pašvaldības pārskatos, kas iesniedzami kārtējā gada janvārī, uzrādīto atlikumu (aile “Atlikums uz pārskata perioda beigām”), kas pārsniedz vienu procentu no piešķirtās mērķdotācijas iepriekšējā budžeta gadā, tad pirms šīs kārtības piemērošanas mērķdotācijas apmērs tiek palielināts par uzrādītā atlikuma summu.
4. Mērķdotācijas apmērs Alūksnes novada pašvaldībai tiek aprēķināts, saskaņā ar 2022. gada 21. jūnija Ministru kabineta noteikumiem Nr. 376 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, 2016. gada 5. jūlija Ministru kabineta noteikumiem Nr. 445 “Pedagogu darba samaksas noteikumi” (turpmāk - speciālie noteikumi).
5. Alūksnes novada pašvaldības Centrālās administrācijas Finanšu nodaļa nodrošina:
   1. mērķdotācijas sadali izglītības iestādēm, saskaņā ar speciālajiem noteikumiem un šiem noteikumiem;
   2. sadarbībā ar Alūksnes novada pašvaldības Centrālās administrācijas Grāmatvedību pārskatu par mērķdotācijas izlietojumu sagatavošanu un ievadīšanu m**inistriju, centrālo valsts iestāžu un pašvaldību budžeta pārskatu informācijas sistēmā (e-Pārskati).**
6. Mērķdotācijas apmēru katrai izglītības iestādei apstiprina Alūksnes novada pašvaldības domes priekšsēdētājs.
7. Mērķdotācijas sadalē nodrošina atklātību.

*(Grozīts ar Alūksnes novada pašvaldības domes 28.09.2023. lēmumu Nr. 284).*

**II. Mērķdotācijas sadale izglītības iestādēm bērnu līdz piecu gadu vecumam speciālās pirmsskolas izglītības programmās un bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un valsts sociālās apdrošināšanas obligātajām iemaksām**

1. Mērķdotāciju izglītības iestādēm bērnu līdz piecu gadu vecumam speciālās pirmsskolas izglītības programmās un bērnu no piecu gadu vecuma izglītošanā nodarbināto pedagogu darba samaksai aprēķina, ievērojot šādus nosacījumus:
   1. izglītojamo skaitu izglītības iestādes īstenotajās izglītības programmās un grupās attiecīgā gada 1. septembrī;
   2. administratīvajai teritorijai speciālajos noteikumos noteikto reģionālo koeficientu, izglītības programmas papildu koeficientu, mērķdotācijas apmēru vienam izglītojamajam pa grupām un izglītības programmām, mērķdotācijas izlīdzināšanu un izlīdzināšanas koeficientu;
   3. no aprēķinātā finansējuma ne mazāk kā 7% izmanto atbalsta personāla (skolotājs logopēds, izglītības psihologs, speciālais pedagogs) darba samaksai;
   4. aprēķinā piemēro pedagogu darba samaksas noteikumos noteikto zemāko mēneša algas likmi;
   5. aprēķināto finansējumu reizina ar attiecīgā perioda mēnešu skaitu;
   6. valsts sociālās apdrošināšanas obligātās iemaksas.
2. Mērķdotācijas apmēru katrai izglītības iestādei nosaka, ņemot vērā izglītības iestāžu pārskatos norādīto atlikumu uz kārtējā budžeta gada sākumu:
   1. ja izglītības iestādes pārskatos, kas iesniedzami kārtējā gada janvārī, uzrādītais atlikums (aile “Atlikums uz pārskata perioda beigām”) pārsniedz vienu procentu no piešķirtās mērķdotācijas iepriekšējā budžeta gadā, mērķdotācijas apmēru samazina pārsniegtās summas apmērā laika periodam no kārtējā budžeta gada 1. septembra līdz 31. decembrim proporcionāli izglītības iestādēm, kurām ir viena procenta atlikuma pārsniegums;
   2. ja izglītības iestādes pārskatos, kas iesniedzami kārtējā gada janvārī, uzrādītais atlikums (aile “Atlikums uz pārskata perioda beigām”) pārsniedz vienu procentu no piešķirtās mērķdotācijas iepriekšējā budžeta gadā, un, izglītības iestāde ar nākamo mācību gadu tiek likvidēta vai reorganizēta ar Alūksnes novada pašvaldības domes lēmumu, mērķdotācijas apmēru samazina pārsniegtās summas apmērā laika periodam no kārtējā budžeta gada 1. septembra līdz 31. decembrim proporcionāli esošajām izglītības iestādēm.

**III. Mērķdotācijas sadale vispārējās pamatizglītības un vispārējās vidējās izglītības iestāžu pedagogu darba samaksai un valsts sociālās apdrošināšanas obligātajām iemaksām**

1. Mērķdotāciju izglītības iestādēm vispārējās pamatizglītības un vispārējās vidējās izglītības iestāžu pedagogu darba samaksai aprēķina, ievērojot šādus nosacījumus:

10.1. izglītojamo skaitu izglītības iestādes īstenotajās izglītības programmās un klasēs (grupās) attiecīgā gada 1. septembrī;

* 1. administratīvajai teritorijai speciālajos noteikumos noteikto reģionālu koeficientu, izglītības programmas papildu koeficientu, mērķdotācijas apmēru vienam izglītojamajam pa klašu grupām un izglītības programmām, mērķdotācijas izlīdzināšanu un izlīdzināšanas koeficientu;

*(Grozīts ar Alūksnes novada pašvaldības domes 28.09.2023. lēmumu Nr. 284).*

* 1. no aprēķinātā finansējuma:
     1. ne vairāk kā 15% izmanto iestādes vadītāja un viņa vietnieku darba samaksai;
     2. ne mazāk kā 7% izmanto atbalsta personāla (izglītības iestādes bibliotekārs, skolotājs logopēds, izglītības psihologs, speciālais pedagogs, pedagogs karjeras konsultants, pedagoga palīgs) darba samaksai;
     3. aprēķinā piemēro:

10.3.3.1.pedagogu darba samaksas noteikumos noteikto zemāko mēneša algas likmi;

10.3.3.2.izglītības iestāžu vadītājiem pa vienu pozīciju augstāku noteikumos noteikto zemāko mēneša algas likmi;

*(Alūksnes novada pašvaldības domes 28.09.2023. lēmuma Nr. 284 redakcijā).*

* + 1. aprēķina finansējumu psihologa darba samaksai 1,4 likmes apmērā, pārdala no 10.3.2. punktā aprēķinātā finansējuma kopsummas proporcionāli skolēnu skaitam izglītības iestādēs un iedala Izglītības pārvaldei;

*(Grozīts ar Alūksnes novada pašvaldības domes 28.09.2023. lēmumu Nr. 284).*

* + 1. aprēķina pedagogu darba samaksai nepieciešamo finansējumu ņemot vērā izglītības iestādes apstiprinātu mācību priekšmetu un klases stundu plānu, kas saskaņots ar Izglītības pārvaldi, speciālos noteikumos noteikto mācību stundu proporciju un valsts ģimnāzijas pedagogiem noteiktās piemaksas apmēru, iegūto rezultātu salīdzina ar pēc speciāliem noteikumiem aprēķināto finansējumu pedagogu darba samaksai un negatīva rezultātā gadījumā starpību pārdala proporcionāli skolēnu skaitam izglītības iestādēs no pārējām izglītības iestādēm aprēķinātā finansējuma;

*(Alūksnes novada pašvaldības domes 28.09.2023. lēmuma Nr. 284 redakcijā).*

10.3.5.1 Ja Izglītības un zinātnes ministrija 2024./2025. un 2025./2026. mācību gadā aprēķina papildu finansējumu 1 procenta apmērā no pašvaldībai aprēķinātā finansējuma pašvaldību vispārizglītojošo skolu pedagogu darba samaksai no 2024. gada 1. septembra līdz 2026. gada 31. augustam, ņemot vērā vidējā skolēnu un skolotāju skaita attiecību Alūksnes novada pašvaldībā iepriekšējā gada 15. oktobrī, kas ir vienāda vai lielāka par vidējo skolēnu un skolotāju skaita attiecību valstī pašvaldību vispārizglītojošās skolās, tad:

10.3.5.1 1. izdala finansējumu Izglītības pārvaldei atbalsta personāla pedagogu vienas darba likmes nodrošināšanai, attiecīgi samazinot noteikumos 12.2.punktā noteikto darba likmju skaitu;

10.3.5.1 2. atlikušo finansējumu sadala vispārizglītojošām izglītības iestādēm proporcionāli pa izglītības iestādēm pārdalītajam finansējumam.

*(Alūksnes novada pašvaldības domes 26.09.2024. lēmuma Nr. 291 redakcijā).*

* + 1. aprēķināto finansējumu reizina ar attiecīgā perioda mēnešu skaitu;
    2. valsts sociālās apdrošināšanas obligātās iemaksas.

1. Mērķdotācijas apmēru katrai izglītības iestādei nosaka, ņemot vērā izglītības iestāžu pārskatos norādīto atlikumu uz kārtējā budžeta gada sākumu:

11.1. ja izglītības iestādes pārskatos, kas iesniedzami kārtējā gada janvārī, uzrādītais atlikums (aile “Atlikums uz pārskata perioda beigām”) pārsniedz vienu procentu no piešķirtās mērķdotācijas iepriekšējā budžeta gadā, mērķdotācijas apmēru samazina pārsniegtās summas apmērā laika periodam no kārtējā budžeta gada 1. septembra līdz 31. decembrim proporcionāli izglītības iestādēm, kurām ir viena procenta atlikuma pārsniegums;

11.2. ja izglītības iestādes pārskatos, kas iesniedzami kārtējā gada janvārī, uzrādītais atlikums (aile “Atlikums uz pārskata perioda beigām”) pārsniedz vienu procentu no piešķirtās mērķdotācijas iepriekšējā budžeta gadā, un, izglītības iestāde ar nākamo mācību gadu tiek likvidēta vai reorganizēta ar Alūksnes novada pašvaldības domes lēmumu, mērķdotācijas apmēru samazina pārsniegtās summas apmērā laika periodam no kārtējā budžeta gada 1. septembra līdz 31. decembrim proporcionāli esošajām izglītības iestādēm.

1. No Alūksnes novada pašvaldības pamatbudžeta līdzekļiem finansē:

12.1. *svītrots* *ar Alūksnes novada pašvaldības domes 28.09.2023. lēmumu Nr. 284*.

* 1. Izglītības pārvaldes atbalsta personāla pedagogu trīs darba likmju nodrošināšanai nepieciešamo finansējumu.

**III1. Mērķdotācijas sadale par izglītības programmu īstenošanu valsts valodā mazākumtautību izglītojamajiem pedagogu darba samaksai un valsts sociālās apdrošināšanas obligātajām iemaksām**

12. 1 Mērķdotāciju izglītības iestādēm pedagogu darba samaksai par izglītības programmu īstenošanu valsts valodā mazākumtautību izglītojamajiem sadala atbilstoši speciālajos noteikumos noteiktajā kārtībā un apmērā.

*(Alūksnes novada pašvaldības domes 28.09.2023. lēmuma Nr. 284 redakcijā).*

**IV. Izglītības iestādes vadītāja kompetence tarifikāciju, pārtarifikāciju sastādīšanā un saskaņošanā**

1. Izglītības iestādes vadītājs:
   1. nodrošina kārtības par mērķdotācijas sadali pedagogu darba samaksai un VSAOI attiecīgajā izglītības iestādē izstrādi (turpmāk – kārtība), tajā paredzot:
      1. ne vairāk kā 15 % no iestādei aprēķinātā finansējuma izlieto iestādes vadītāja un vietnieku darba samaksai;
      2. ne mazāk kā 7% no iestādei aprēķinātā finansējuma izlieto atbalsta personāla (izglītības iestādes bibliotekārs, skolotājs logopēds, izglītības psihologs, speciālais pedagogs, pedagogs karjeras konsultants, pedagoga palīgs) darba samaksai, ievērojot speciālajos noteikumos noteikto proporciju starp stundu/nodarbību vadīšanu un citu pienākumu veikšanu;
      3. izglītības iestādes mācību plānā paredzēto pedagogu mācību stundu vadīšanas un citu pienākumu apmaksu no kopējās darba slodzes nedēļā iestādei apstiprinātā finansējuma ietvaros, ievērojot speciālajos noteikumos noteikto proporciju starp stundu/nodarbību vadīšanu un citu pienākumu veikšanu;
      4. piemaksu par darbu īpašos apstākļos;
      5. rezerves fonda veidošanu un apmēru, nepārsniedzot speciālajos noteikumos noteikto, paredzot finansējumu pedagogu aizvietošanai slimības laikā, maternitātes pabalsta izmaksai, mājas apmācības noteikšanai ilgstoši slimojošam izglītojamam, pedagogu atvaļinājumu kompensācijām, piemaksām par papildu pedagoģisko darbu, atlaišanas pabalstiem u.c. gadījumiem;
      6. kritērijus pedagogu darba algas likmes paaugstināšanai un tās apmēru, ja to pieļauj apstiprinātais finansējums;

*(Alūksnes novada pašvaldības domes 28.09.2023. lēmuma Nr. 284 redakcijā).*

* 1. par kārtību informē izglītības iestādes pedagoģisko padomi un izglītības iestādes padomes priekšsēdētāju;
  2. ievēro, ka, uzņemot izglītojamo ar speciālām vajadzībām vispārējās izglītības iestādē, tiek nodrošināti 2022. gada 11. janvāra Ministru kabineta noteikumu Nr. 11 “Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē” nosacījumi;
  3. seko darba samaksas fonda izlietojumam, lai budžeta gada beigās darba samaksas fonda atlikums nepārsniegtu speciālo noteikumu noteikto apmēru.

1. Izglītības iestādes vadītājs nodrošina pedagogu darba samaksas aprēķinu, sastādot un apstiprinot tarifikāciju, atbilstoši normatīvajiem aktiem, ņemot vērā šos noteikumus un izglītības iestādes vadītāja apstiprināto kārtību piešķirtā finansējuma ietvaros, klāt pievienojot šādus dokumentus:
   1. apstiprinātu izglītības iestādes mācību priekšmetu stundu plānu mācību gadam;
   2. izglītības iestādes apstiprināto kārtību par mērķdotācijas sadali pedagogu darba samaksai un VSAOI;
   3. pedagogu tarifikāciju valsts un pašvaldības finansējumam;
   4. izglītības iestādes vadītāja rīkojumu un atzinumu par ilgstoši slimojošiem izglītojamiem;
   5. speciālās izglītības programmas pedagogu tarifikāciju.
2. Izglītības iestādes pedagogu tarifikācijas sarakstus apstiprina izglītības iestādes vadītājs un saskaņo Izglītības pārvaldes vadītājs.
3. Izglītības iestāžu vadītāju tarifikācijas saskaņo Izglītības pārvaldes vadītājs un apstiprina Alūksnes novada pašvaldības izpilddirektors.
4. Izmaiņas tarifikācijā noformē kā pārtarifikāciju, saskaņo un apstiprina 15. un 16. punktā noteiktajā kārtībā.

Domes priekšsēdētājs Dz.ADLERS